Picasa

Picasa, «Lifescape» ընկերության կողմից 2002 թվականին ստեղծված անվճար ծրագիր։ Նախատեսված է թվային լուսանկարների հետ աշխատելու համար։ «Picasa» անվանումը բառախաղ է՝ իսպանացի նկարիչ Պաբլո Պիկասոյի անվան, «իմ տունը» (իսպ.՝ mi casa) արտահայտության և «լուսանկար», «նկար» (անգլ.՝ pic) բառի։ 2004 թվականի հունիսի 13-ին «Picasa»-ն ձեռք է բերվել «Google»-ի կողմից։ «Picasa»-ն ինտեգրվել է Picasa Web Albums (Picasa վեբ-ալբոմներ) հոսթինգում, ինչպես նաև Blogger, Gmail, Youtube և Google Plus ծրագրերում։ Նախագիծը փակվել է 2016 թվականի մայիսի 1-ին։


== Ծրագրի հնարավորություններ և թերություններ ==
Հնարավորություններ

Նկարների վերբեռնում համակարգիչ սկաներից կամ ֆոտոխցիկից,
լուսանկարների ավտոմատ ինդեքսացում համակարգչի կոշտ դիսկի վրա,
նկարների դիտում սովորական և լրիվ էկրանի ռեժիմով, այդ թվում՝ ցուցադրման ռեժիմով,
գեոթեգավորում․ Picasa-ն կարող է արձանագրել կոորդինատները Exif մետատվյալների մեջ, 3.5 տարբերակից սկսած՝ դրա համար այլևս անհրաժեշտ չէ ներբեռնել Google Earth,
լուսանկարի խմբագրում, ներառյալ՝ ռետուշավորում, կտրում և ուղղում,
լուսանկարների վրա տարբեր էֆեկտների կիրառում, ներառյալ՝ կարմիր աչքերի շտկում,
լուսանկարների տպում,
կոլաժների ստեղծում,
լուսանկարների ուղարկում էլեկտրոնային փոստով և հրապարակում բլոգներում,
լուսանկարների հիման էկրանի պատկերների և ձայնասկավառակների ստեղծում՝ լուսանկարների սլայդ շոուներով,
պատկերը խմբագրելիս պահպանում է բնօրինակը թաքնված թղթապանակում,
դեմքի ճանաչում և խմբավորում։


=== Թերություններ ===
GIF ֆայլերը ցուցադրվում են ոչ անիմացիոն ձևով։
Երբեմն PNG-ում ալֆա-ալիքի ցուցադրման խնդիրներ են առաջանում։
Ալբոմների ներսում հնարավոր չէ ստեղծել այլ ալբոմներ (այսպես կոչված «ներդրված»)։
Լռելյայն չի տեսակավորում նկարները ֆայլի անունով, ինչպես անում են ֆայլերի կառավարիչները։
Չի ցուցադրում բազմաբնույթ TIFF ֆայլերը։
Անհարմար է փոխել պատկերի չափերը (միայն արտահանման միջոցով այլ թղթապանակում)։


== Տարբերակներ ==
Microsoft Windows-ի համար

1.618, 2004 թվականի հուլիսին Google-ի կողմից Picasa Software-ի գնումից հետո անվճար ներբեռնման տարբերակ է առաջարկվել։
2.0.0 (18.77 հավաքում), 2005 թվականի հունվար 18, ավելացվել են բազմաթիվ նոր հնարավորություններ, այդ թվում՝ Blogger-ի հետ ինտեգրում։
2.0.0 (18.84 հավաքում), 2005 հունիսի 8՝ սխալների ուղղում։
2.1.0 (27.60 հավաքում), 2005 սեպտեմբերի 19, նոր հնարավորություններ, այդ թվում՝ բազմալեզու աջակցություն, CD ձայնագրություն, արտաքին սկավառակների աջակցության բարելավվում։
2.2.0 (28.20 հավաքում), 2006 հունվարի 30, ավելացվել է 25 լեզուների աջակցություն, Internet Explorer 7-ի հետ կապված սխալների շտկում։
2.5.0 (32.01, 0 հավաքում), 2006 հունիս, ավելացվել է Picasa Web Albums-ի աջակցությունը։
3.5 տարբերակից սկսած՝ ավելացվել է դեմքի ճանաչում և տեսակավորում ըստ դեմքերի։
3.9, նոր տարբերակը ներառում է առանձին տեղադրվող ծրագիր Google+ Auto Backup՝ Google+-ի հետ ավելի սերտ փոխգործակցության համար։Վերջին տարբերակը 09.10.2015-ի դրությամբ 3.9.141-ն է (259 հավաքում)։
Mac OS X-ի համար
Picasa ծրագիրը Mac-ի համար հասանելի է անգլերենով։ Նաև առաջարկվում է երկու այլ գործիք (միայն անգլերեն), որոնք օգնում են Mac համակարգչի օգտագործողին iPhoto-ից կամ Mac OS կոշտ սկավառակից լուսանկարներ ուղարկել անմիջապես Picasa վեբ ալբոմներին։

Picasa Web Albums iPhoto Exporter-ի միացված մոդուլը թույլ է տալիս ուղարկել լուսանկարներն անմիջապես iPhoto-ից։
Picasa Web Albums Mac Uploader-ի առանձին հավելվածը հնարավորություն է տալիս Picasa վեբ-ալբոմներ ուղարկել Mac OS կոշտ սկավառակի բոլոր լուսանկարներն ու տեսագրությունները, այլ ոչ թե միայն iPhoto-ում պարունակվողները։Linux-ի համար
2006 թվականի հունիսից Linux-ի համար տարբերակները (2.2.2820-5) հասանելի են դարձել գոյություն ունեցող բաշխումների մեծամասնության համար։ 2012 թվականի ապրիլի 20-ին Google ընկերությունը հայտարարել է Picasa-ի Linux տարբերակի հետագա մշակման դադարեցման մասին։ Վերջին թողարկված տարբերակը - 3.9.141-ն է (259 հավաքում)։


== Զատկի ձու ==
Երկրորդ տարբերակից սկսած՝ ծրագիրն ունի Զատկի ձու։ Եթե Picasa-ի պատուհանում սեղմած պահվեն Ctrl+Shift+Y ստեղները, ապա էկրանին կհայտնվեն Թավշե արջուկներ։


== Ծանոթագրություններ ==


== Արտաքին հղումներ ==
Պաշտոնական կայք
Picasa Web Albums